ঈদগাঁও বাংলাদেশের কক্সবাজার জেলার অন্তর্গত ঈদগাঁও উপজেলার একটি ইউনিয়ন।   আয়তন  ঈদগাঁও ইউনিয়নের আয়তন ১৩,০০৭ একর (৫২.৬৪ বর্গ কিলোমিটার)। এটি ঈদগাঁও উপজেলার সবচেয়ে বড় ইউনিয়ন।   জনসংখ্যা  ২০১১ সালের পরিসংখ্যান অনুযায়ী ঈদগাঁও ইউনিয়নের লোকসংখ্যা ৩৮,৭৮৮ জন। এর মধ্যে পুরুষ ১৮,৭৯৬ জন এবং মহিলা ১৯,৯৯২ জন।   অবস্থান ও সীমানা  ঈদগাঁও উপজেলার সর্ব-পূর্বে ঈদগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৬ কিলোমিটার। এ ইউনিয়নের উত্তরে ইসলামাবাদ ইউনিয়ন, পশ্চিমে জালালাবাদ ইউনিয়ন ও চৌফলদণ্ডী ইউনিয়ন,বৃহত্তর জোয়ারিয়ানালা ইউনিয়ন দক্ষিণে রামু উপজেলার রশিদনগর ইউনিয়ন ও বৃহত্তর জোয়ারিয়ানালা ইউনিয়নএবং পূর্বে রামু উপজেলার গর্জনিয়া ইউনিয়ন, বৃহত্তর জোয়ারিয়ানালা ইউনিয়ন ও ঈদগড় ইউনিয়ন অবস্থিত।   ইতিহাস ও নামকরণ  ঈদগাঁওের সমৃদ্ধ ও বর্ধিষ্ণু জনপদ ঈদগাঁও গৌড়যুগে পরিচিত ছিল নয়াবাদ নামে। উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্যসামন্ত নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়বাদ এলাকায় পৌঁছলে পবিত্র ঈদুল ফিতর সমাগত হওয়ায় এখানে সৈন্যসামন্ত,আমির ওমরা সহ ঈদের নামাজ আদায় করেন। তৎকালীন নয়াবাদ তখন থেকেই ঈদগাঁও নামে পরিচিত হয়। শাহাজাদা সুজা ঈদের নামাজ আদায় করে পুনরায় আরাকান অভিমুখে যাত্রা করলেও মোগল রাজপুত্রের ঈদের নামাজের স্মৃতি বিজড়িত এ স্থান কালক্রমে ঈদগাঁও নামেই পরিচিতি লাভ করে ও পরবতীতে ব্রিটিশ আমলে বিভিন্ন সরকারী নথিপত্রে ঈদগাঁও নামে লিপিবদ্ধ ও পরিচিত হয়।   প্রশাসনিক কাঠামো  ঈদগাঁও ইউনিয়ন ঈদগাঁও উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ঈদগাঁও থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৩টি মৌজায় বিভক্ত।  ওয়ার্ডভিত্তিক এ ইউনিয়নের গ্রামগুলো হলো: ওয়ার্ড নংগ্রামের নাম১নং ওয়ার্ডজাগিরপাড়া, খোনকারপাড়া, উত্তর মাইজপাড়া (আংশিক)২নং ওয়ার্ডউত্তর মাইজপাড়া, মধ্যম মাইজপাড়া৩নং ওয়ার্ডদক্ষিণ মাইজপাড়া, তহলিপাড়া৪নং ওয়ার্ডচান্দেরঘোনা, মেহেরঘোনা, সাতঘরিয়াপাড়া, লাল শরিয়াপাড়া৫নং ওয়ার্ডকালিরছড়া৬নং ওয়ার্ডমাছুয়াখালী৭নং ওয়ার্ডভাদিতলা, শিয়াপাড়া, দরগাহপাড়া৮নং ওয়ার্ডবাস স্টেশন, পালপাড়া, চৌধুরীপাড়া, পশ্চিম ভোমরিয়াঘোনা৯নং ওয়ার্ডভোমরিয়াঘোনা, ধুইল্যাজিরি, উত্তর শিয়াপাড়া   শিক্ষা ব্যবস্থা  ঈদগাঁও ইউনিয়নের সাক্ষরতার হার ২৯.৫৭%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ৭টি প্রাথমিক বিদ্যালয় রয়েছে।http://180.211.137.51:321/DashboardunionN.aspx?div=4&dis=412&thana=41207&union=05   শিক্ষা প্রতিষ্ঠান  কলেজ  ঈদগাহ রশিদ আহমদ কলেজ  মাদ্রাসা  আলমাছিয়া ফাজিল মাদ্রাসা  ঈদগাহ শাহ জব্বারিয়া আদর্শ দাখিল মাদ্রাসা  ভোমরিয়াঘোনা হাজী শফিক ইসলামিয়া দাখিল মাদ্রাসা  মাইজ পাড়া আজিজিয়া নুরুল উলুম মাদ্রাসা  মাধ্যমিক বিদ্যালয়  ঈদগাহ আদর্শ শিক্ষা নিকেতন  নিম্ন মাধ্যমিক বিদ্যালয়  অরবিট মডেল স্কুল  ঈদগাহ প্রি-ক্যাডেট ইসলামিক একাডেমী  প্রাথমিক বিদ্যালয়  ঈদগাঁও মেহেরঘোনা সরকারি প্রাথমিক বিদ্যালয়  দক্ষিণ মাইজ পাড়া সরকারি প্রাথমিক বিদ্যালয়  কালিরছড়া সরকারি প্রাথমিক বিদ্যালয়  চান্দেরঘোনা সরকারি প্রাথমিক বিদ্যালয়  পালপাড়া সরকারি প্রাথমিক বিদ্যালয়  ভাদিতলা সরকারি প্রাথমিক বিদ্যালয়  ভোমরিয়াঘোনা সরকারি প্রাথমিক বিদ্যালয়  মাছুয়াখালী সরকারি প্রাথমিক বিদ্যালয়   যোগাযোগ ব্যবস্থা  ঈদগাঁও ইউনিয়নে যোগাযোগের প্রধান সড়ক হলো চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  ঈদগাঁও ইউনিয়নে ৫৩টি মসজিদ ও ৩টি মন্দির রয়েছে।   খাল ও নদী  ঈদগাঁও ইউনিয়নের উত্তর প্রান্ত দিয়ে প্রবাহিত হচ্ছে ঈদগাঁও নদী।   হাট-বাজার  ঈদগাঁও ইউনিয়নের ৪টি হাট-বাজার রয়েছে। ঈদগাঁও বাজার দেশের অন্যতম বৃহত্তর বাজার, তাছাড়া অপর ৩টি বাজার হলো থানা এলাকায় ফকির বাজার, কালিরছড়া বাজার এবং বাস স্টেশন বাজার।   দর্শনীয় স্থান   মেহেরঘোনা বনাঞ্চল  ভোমরিয়া ঘোনা ফরেষ্ট অফিস।   জনপ্রতিনিধি   বর্তমান চেয়ারম্যান: মো: আবদুল হাকিম   আরও দেখুন   ঈদগাঁও উপজেলা  ঈদগাঁও থানা  কক্সবাজার জেলা   তথ্যসূত্র   বিষয়শ্রেণী:ঈদগাঁও উপজেলার ইউনিয়ন